**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-1/2018-04**

**Дана: 05.1.2018. године**

**В р а њ е**

**ул. Краља Милана број 1**

 На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 05.01.2018. године, разматрало је Текст конкурса за финансирање или суфинансирање програма и пројеката удружења у области друштвеног и хуманитарног рада од јавног интереса у 2018. години и донело

**З А К Љ У Ч А К**

Утврђује се текст јавног конкурса за финансирање или суфинансирање програма и пројеката удружења у области друштвеног и хуманитарног рада од јавног интереса у 2018. години, и даје сагласност за расписивање истог.

Закључак доставити:Дејану Бајрамовићу, члану Градског већа и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: СЕКРЕТАР**

 **ГРАДСКОГ ВЕЋА,**

 **Јелена Пејковић**

На основу члана 38. Закона о удружењима („Службени гласник РС“, број:51/2009), а у складу са Уредбом о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“, број: 8/2012, 94/13 и 93/15), Одлуке о буџету града Врања за 2018. годину („Службени гласник града Врања“, број: 31/2017), члана 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016) и Правилника о допуни Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада(„Службени гласник града Врања“, број: 30/2016), члана 6. став 1. тачка 10. и члана 61. Пословника Градског већа града Врања („Службени гласник града Врања“, број: 20/2016), Градско веће града Врања, расписује

**Ј А В Н И К О Н К У Р С**

**за финансирање или суфинансирање програма и пројеката удружења у области друштвеног и хуманитарног рада од јавног интереса**

**у 2018. години**

Предмет Конкурса је финансирање или суфинансирање програма и пројеката удружења у области друштвеног и хуманитарног рада од јавног интереса у 2018. години.

За финансирање или суфинансирање програма и пројеката на основу овог конкурса обезбеђена су средства у буџету града Врања у износу 8.300.000,00 динара.

Конкурс се објављује на званичном сајту града Врања, *[www.vranje.org.rs](http://www.vranje.org.rs)*.

Рок за подношење пријава је 15 дана од дана објављивања конкурса, закључно са 22.01.2018. године..

Период за реализацију пројекта је до 15.12.2018. године.

Под програмима и пројектима у области друштвеног и хуманитарног рада сматрају се програми и пројекти у области: социјалне заштите, борачко-инвалидске заштите, заштите лица са инвалидитетом, друштвене бриге о деци, помоћи старима, здравствене заштите и промовисања људских и мањинских права, као и хуманитарни програми и други програми у којима удружење искључиво и непосредно прати јавне потребе.

Право на подношење пријаве за финансирање или суфинансирање програма и пројеката из средстава предвиђених Одлуком о буџету града Врања за 2018. годину имају удружења која испуњавају следеће услове:

- да су основана у складу са важећим прописима којима је уређено оснивање удружења, и да су регистрована за обављање делатности друштвеног и хуманитарног карактера;

- удружења чије је седиште на територији града Врања, чији се програми и пројекти реализују на територији града Врања, као и завичајна удружења и удружења која заступају интереса Града Врања у Републици Србији;

- да удружења имају усвојен годишњи план рада који обухвата програме и пројекте који су од јавног интереса из става 6. овог Конкурса и

- да деловање удружења није политичке природе.

Мерила и критеријуми за избор програма и пројеката у области друштвеног и хуманитарног рада који су финансирају или суфинансирају из буџета Града су:

- усклађеност са усвојеним стратешким документима на локалном и националном ниовоу;

- број учесника у пројекту;

- усмереност ка што већем броју корисника;

- промовисање и заштита људских и мањинских права, заштита права и положаја деце на територији града Врања;

- подстицање солидарности, заштите, самопомоћи и помоћи лицима у специфичним ситуацијама;

- учешће средстава из сопствених извора у укупно потребним за реализацију програма и пројеката и

- поседовање капацитета за реализацију програма и пројекта и степен успешности у реализовању претходних програма и пројеката.

Пријава на јавни конкурс се подноси на обрасцу „Пријава на конкурс за финансирање или суфинансирање програма, односно пројекта у области друштвеног и хуманитарног рада“ (Образац број 1.). Пријава мора бити попуњена, потписана и оверена, у супротном неће бити узета у разматрање. Пријавни формулари могу се преузети са званичног сајта града Врања *www.vranje.org.rs*, као и сви остали прописани обрасци.

Подносилац пријаве је у обавези да уз пријаву достави компактни диск на коме ће бити уснимљен предлог пројекта са пратећом документацијом.

Уз пријаву подносилац је у обавези да достави:

 -доказ о подносиоцу пријаве: извод из регистра у којем је субјект регистрован;

 -преглед основних података о подносиоцу пријаве (историјат, опис делатности, циљна група, досадашњи пројекти);

 -програм рада удружења за текућу годину и одлука надлежног органа удружења о усвајању истог;

 -детаљан опис програма или пројекта, са наведеним активностима, фази у којој се налази ако је започет, циљевима и очекиваним резултатима за чије финансирање или суфинансирање се подноси пријава;

 **-**изјава о усаглашености са циљевима из Стратегије развоја града Врања за наведену област (уколико је предметна област обухваћена стратегијом) и

 -потписане и оверене протоколе о сарадњи са свим наведеним партнерима на пројекту ако се пројекат тако реализује.

Пре попуњавања пријаве упознати се са Правилником о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016).

Све пристигле програме и пројекте разматраће Комисија за доделу средстава удружењима у области друштвеног и хуманитарног рада (Комисију именује Градско веће), и Градско веће града Врања ће на предлог ове Комисије донети Одлуку о расподели средстава за финансирање, односно суфинансирање програма и пројеката удружења у области друштвеног и хуманитарног рада.

Пријаве на конкурс уз пратећу документацију, у 3 (три) примарака, у затвореној коверти подносе се лично или путем поште на адресу: улица краља Милана број 1, на шалтеру писарнице у Услужном центру Града Врање, са назнаком написаној на затвореној коверти за „Градско веће - Комисији за доделу средстава удружењима у области друштвеног и хуманитарног рада“.

 Нетачно и непотпуно попуњене и неблаговремено достављене пријаве и пратећа документација, као и пријаве које нису достављене на прописаном обрасцу неће бити узете у разматрање.

 Контакт особа Дејан Бајрамовић, члан Градског већа за ресор- националне мањине, етничке заједнице и невладине организације, контакт телефон: 017/402-382.

На основу члана 61. и 63. Пословника Градског већа града Врања (“Службени гласник града Врања” број: 20/2016), Градско веће града Врања на седници одржаној дана 05.01. 2018. године, донело је

# Р Е Ш Е Њ Е

**О ИМЕНОВАЊУ КОМИСИЈЕ ЗА ИЗБОР НАЈБОЉИХ У ВРАЊСКОМ СПОРТУ ЗА 2017. ГОДИНУ**

# Члан 1.

 Именује се Комисија за избор најбољих у такмичарском и школском спорту града Врања за 2017. годину, у саставу:

1. **Ненад Ђорђевић**, члан Градског већа за спорт и омладину,
2. **Небојша Цветковић**, председник Спортског Савеза,
3. **Срђан Николић**, спортски новинар,
4. **Александар Николић**, генерални секретар Спортског Савеза и
5. **Биљана Стојковић**, представник Спортског Савеза.

**Члан 2.**

 Задатак Комисије је да на основу конкурса за „избор најбољих у Врањском спорту” који се објављује у средствима јавног информисања града Врања, након приспелих предлога, на седници Комисије према оствареним резултатима у 2017. години, изврши избор најбољих у такмичарском и школском спорту у категоријама и по критеријумима датим у конкурсу.

**Члан 3.**

 Решење ступа на снагу даном доношења .

 Решење објавити у “Службеном гласнику града Врања”.

**ГРАДСКО ВЕЋЕ ГРАДА ВРАЊА,**

**дана: 05.01.2018. године, број: 06-1/1/2018-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: СЕКРЕТАР**

 **ГРАДСКОГ ВЕЋА,**

 **Јелена Пејковић**

На основу члана 7. Правилника о финансирању активности у области спорта на територији града Врања („Службени гласник града Врања“, број: 44/2016), члана 6. став 1. тачка 10. и члана 63. Пословника Градског већа града Врања („Службени гласник града Врања“, број: 20/2016), Градско веће града Врања на седници одржаној 05.01.2018. године донело је

**Р Е Ш Е Њ Е**

**О ФОРМИРАЊУ КОМИСИЈЕ ЗА ОЦЕНУ И ИЗБОР ПРОГРАМА У ОБЛАСТИ СПОРТА НА ТЕРИТОРИЈИ ГРАДА ВРАЊА**

**Члан 1.**

Формира се Комисија за оцену и избор програма у области спорта на територији града Врања, у саставу:

председник:

**Марко Тричковић**, секретар Скупштине града,

чланови:

1. **Ненад Антић**, заменик градоначелника,

2. **Иван Станковић,** члан Градског већа,

3. **Ненад Ђорђевић,** члан Градског већа,

4.**Мирослав Спасић,** самостални саветник у Одсеку за образовање, културу, спорт, омладину и информисање ,

5. **Ведран Ташковић,** Национални тим јуниора КБС,

6.**Станојковић Слађан,** селектор репрезентације у МLS-борилачки спорт,

7**. Биљана Стојковић,** Спортски савез града Врања и

 8. Д**авор Алексић,** представник Спортског удружења„Ирон ММА“.

**Члан 2.**

Задатак Комисије је да врши оцену и избор годишњих програма спортских организација, који се финанасирају из буџета Града Врања.

Након извршене оцене програма, Комисија сачињава образложени предлог финансирања потреба у области спорта и предлаже Градском већу износ дотација за сваки појединачни програм.

Административно техничке послове за потребе Комисије обављаће Мирослав Спасић, самостални саветник у Одсеку за образовање, културу, спорт, омладину и информисање.

**Члан 3.**

 Мандат Комисије траје 2 (две) године.

**Члан 4.**

 Ступањем на снагу овог Решења престаје да важи Решење о формирању Комисије за оцену и избор програма у области спорта града Врања, број: 06-98/2016-04 од 28.06.2016 и Решење о измени Решења о формирању Комисије за оцену и избор програма у области спорта града Врања, број: 06-208/2017-04 од 03.10.2017. године.

 **Члан 5.**

 Решење ступа на снагу даном доношења.

 Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**дана: 05.01.2018. године, број: 06-1/2/2018-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: СЕКРЕТАР**

 **ГРАДСКОГ ВЕЋА,**

 **Јелена Пејковић**

На основу члана 68. и члана 100. Закона о заштити животне средине («Службени гласник Републике Србије», број 135/2004, 36/2009, 36/2009-др. закон, 72/2009-др.закон, 43/2011-одлука УС и 14/2016), члана 20. става 1. тачке 11. и члана 66. став 1. Закона о локалној самоуправи („Службени гласник Републике Србије», број 129/2007 и 83/2014-др.закон) и члана 14. става 1. тачке 11. Статута града Врања („Службени гласник града Врања, број: 3/17-пречишћени текст, 8/17 и 27/17), Градско веће града на седници одржаној дана: 05.01.2018. године, утврђује

**П Р Е Д Л О Г**

ПРОГРАМА КОРИШЋЕЊА СРЕДСТАВА БУЏЕТСКОГ ФОНДА ЗА ЗАШТИТУ ЖИВОТНЕ СРЕДИНЕ ЗА 2018. ГОДИНУ СА ФИНАНСИЈСКИМ ПЛАНОМ

Члан 1.

Овим Програмом утврђују се планирани приходи и намена коришћења средстава за активности које се током 2018. године планирају у области заштите и унапређења животне средине.

За реализацију Програма планирају се средства из буџетског фонда града у укупном износу од 36.400.000,00 динара, и то:

 А. Приходи од посебне накнаде за заштиту и унапређења животне средине у износу од 25.700.000,00 динара,

 Б. Пренета средства из претходне године у износу од 10.700.000,00 динара.

 Програм Финансијски план

|  |  |  |
| --- | --- | --- |
| 1. | Контрола квалитета ваздуха |  700.000,00 |
| 2. | Праћење буке у Врању | 400.000,00  |
| 3. | Koнтрола алергенополена у ваздуху | 400.000,00 |
| 4. | Озелењавање јавних површина | 2.500.000,00 |
| 5. | Уређење отпадних вода | 22.000.000,00 |
| 6. |  Набавка канти за разврставање отпада | 2.000.000,00 |
| 7. | Набавка уличних ђубријера и мобилијера | 1.800.000,00 |
| 8. | Набавка подземних контејнера |  2.000.000,00 |
| 9. | Израда рециклажних острва | 2.200.000,00 |
| 10. | Израда Плана и програма енергетске ефикасности града Врања | 500.000,00. |
| 11. | Пројектно и конкурсно финансирање и суфинансирање пројеката организација цивилног друштва из области екологије и заштите животне средине | 1.500.000,00 |
| 12. | Котизација за учествовање на сајмовима и семинарима | 200.000,00 |
| 13. | Едукација становништва(Еко квиз,Еколошка недеља и обележавање дана из еколошког календара) | 200.000,00 |
|  УКУПНО: 36.400.000,00 |

**Члан 2.**

Програм објавити у „Службеном гласнику града Врања“, након добијања сагласности од стране Министарства за заштиту животне средине.

**ГРАДСКО ВЕЋЕ ГРАДА ВРАЊА,**

**дана: 05.01.2018. године, број: 06-1/4/2018-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

***О б р а з л о ж е њ е***

Програмом коришћења средстава буџетског фонда за заштиту животне средине за 2018. годину са финансијским планом предвиђене су следеће активности:

1) Контрола квалитета ваздуха – је законска обавеза локалне самоуправе од маја 2009. године - Закон о заштити ваздуха („Службени гласник Републике Србије“ бр. 36/09) и по плану за успостављање више мерних тачака за праћење квалитета ваздуха који је усвојен на Скупштини града Врањa;

2) Праћење буке – је законска обавеза локалне заједнице доношењем Закона о заштити од буке у животној средини („Службени гласник Републике Србије“ бр.36/09) и по плану за успостављање више мерних тачака за праћење буке на територији града који је усвојен на Скупштини града Врањa, а након одређивања акустичких зона у граду;

3) Контрола алергенополена у ваздуху – планирана је контрола алергена у ваздуху обзиром на повећан број оболелих са алергијском манифестацијом на респираторни систем, након извршених мерења овлашћена установа има обавезу да извештава јавност;

 4) Овај програм обухвата озелењавање запуштених површина, а реализоваће се кроз уређење такозваних урбаних џепова-девастираних или неуређених простора који представљају јавне површине у оквиру стамбених блокова, стамбено-пословних зона и других урбанизованих делова града. Уређењем ових простора биће дефинисана њихова намена, обавезе и динамика одржавања, чиме ће се превасходно очистити запуштене површине и унапредити изглед стамбених зона града;

 5) Изливање отпадних вода представља велики проблем јер се загађује животна средина како у коритима река тако и у насељеним местима. Овим пројектом трајно ће се решити изливање дивљих канализација, отпадних вода спречити загађења и створити опитимални услови за живот (реконструкција атмосферске и фекалне канализације у улици Радосава Јовића,улици Стамене Јовановића и улици Јанка Веселиновића, као и уградња фекалног колектора у индустријској зони).

 6) Набавка канти за разврставање отпада;

 7) Набавка уличних ђубријера и мобилијера;

 8) Набавка подземних контејнера;

 9) Израда рециклажног острва;

 10) Израда Плана и програма енергетске ефикасности града Врања;

 11) Пројектно и конкурсно финансирање и суфинансирање пројеката организација цивилног друштва-расписивање конкурса за финансирање пројеката из области екологије и заштите животне средине;

 12) Котизације за семинаре и за учествовање на сајмовима – обзиром да је законима из области животне средине који су усклађени са директивама Европске Уније велика одговорност и на локалној самоуправи, неопходно је едуковати кадар на семинарима и сајмовима зажтите животне средине како би им олакшали спровођење законске регулативе;

 13) Едукација становништва-у циљу повећања еколошке свести и културе код становништва, како код најмлађих тако и код старијих, у плану је организовање традиционалних манифестација:Еко квиз, Еколошка недеља, обележавање Дана из природњачког календара, трибине, перформанси ...

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-1/2018-04**

**Дана: 05.01.2018. године**

**В р а њ е**

**СКУПШТИНА ГРАДА ВРАЊА**

**- председнику-**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 05.01.2018. године разматрало је Нацрт Програма коришћења средстава буџетског фонда за заштиту животне средине за 2018 годину, са Финансијским планом, и донело следећи

***З А К Љ У Ч А К***

 Утврђује се Предлог Програма коришћења средстава буџетског фонда за заштиту животне средине за 2018. годину, са Финансијским планом и доставља Скупштини и надлежном министарству на давање сагласности.

Уводне напомене на Скупштине поднеће Марина Ђорђевић, члан Градског већа за ресор – екологија и заштита животне срдине.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-1/2018-04**

**Дана: 05.01.2018. године**

**В р а њ е**

**МИНИСТАРСТВО ЗАШТИТЕ ЖИВОТНЕ СРЕДИНЕ**

**-министару, Горану Тривану-**

**Предмет**: Захтев за давање сагласности на Предлог Програма коришћења средстава буџетског фонда за заштиту животне средине за 2018. годину са Финансијским планом.

Градско веће града Врања је на својој седници одржаној дана 05.01.2018. године, утврдило je Предлог Програма коришћења средстава буџетског фонда за заштиту животне средине за 2018. годину са Финансијским планом.

Овим путем, а у складу са чланом 100. ставом 5. Закона о заштити животне средине („Службени гласник РС“, број: 135/2014, 36/2009, 72/2009 и 43/2011-одлука Уставног суда) достављамо Вам на давање сагласности Предлога Програма коришћења средстава буџетског фонда за заштиту животне средине за 2018. годину са Финансијским планом.

На добијање позитивног мишљења, односно давања сагласности, унапред Вам се захваљујемо.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**

На основу члана члана 15 и члана 61. Пословника Градског већа града Врања („Службени гласник града Врања“, број: 20/2016), Градско веће града Врања на седници одржаној 5.1.2018. године донело је:

**Р Е Ш Е Њ Е**

**О ФОРМИРАЊУ РАДНЕ ГРУПЕ ЗА УТВРЂИВАЊЕ**

**ЧИЊЕНИЧНОГ СТАЊА У ВЕЗИ СА КОРИШЋЕЊЕМ ПОСЛОВНОГ**

**ПРОСТОРА У ЈАВНОЈ СВОЈИНИ ОД СТРАНЕ УДРУЖЕЊА ГРАЂАНА**

**Члан 1.**

Формира се Радна група за утврђивање чињеничног стања у вези са коришћењем пословног простора у јавној својини од стране удржења грађана, у саставу:

председник:

**Ненад Антић,** заменик градоначелника,

чланови:

 1.**др Мирољуб Станковић**, члан Градског већа

 2. **Данијела Милосављевић**, члан Градског већа и

 3. **Данијела Бандовић**, Одељење за урбанизам, имовинско правне послове и стамбено комуналне делатности и

 4. **Mилош Антанасијевић**, шеф Одсека за имовинско правне послове и управљање имовином.

**Члан 2.**

Задатак Радне групе је да утврди чињенично стање у вези са коришћењем пословног простора од стране удружења грађана, тако што ће утврдити да ли се предметни простор користи на основу одлуке надлежног органа, и под којим условима.

Радна група је у обавези да у року од 30 дана, сачини извештај и исти достави Градском већу ради доношења адекватних одлука.

**Члан 3.**

 Мандат Радне групе траје до реализације задатка из члана 2.

**Члан 4**

 Решење ступа на снагу даном доношења.

**ГРАДСКО ВЕЋЕ ГРАДА ВРАЊА,**

**дана:5.1.2018. године, број: 06-1/3//2018-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: СЕКРЕТАР**

 **ГРАДСКОГ ВЕЋА,**

 **Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-1/2018-04**

**Дана: 05.1.2018. године**

**В р а њ е**

**ул. Краља Милана број 1**

 На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 05.01.2018. године, разматрало је предлог Данијеле Милосављевић, за прецизирање закључака Градског већа, а које се односе на ослобађање плаћања накаде за боравак у вртићу и донело

**З А К Љ У Ч А К**

Градско веће је сагласно да Предшколска установа „Наше дете“ врши ослобођање плаћања накаде за боравак деце у вртићу, за које је дата претходна сагласност закључком Градског већа број: 06-247/2017-04 од 30.11.2017. године, за период почев од дана подношења захтева до истека школске 2017/2018. године.

Закључак доставити: Данијели Милосављевић, члану Градског већа, Предшколској установи „Наше дете“ и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: СЕКРЕТАР**

 **ГРАДСКОГ ВЕЋА,**

 **Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-1/2018-04**

**Дана: 05.1.2018. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 05.01.2018. године, разматрало је предлог др Слободана Миленковића, градоначелника, за одобрење новчаних средстава ради уплате на наменски рачун за лечење деце и омладине оболеле од малигнитета и других болести и донело

**З А К Љ У Ч К Е**

 1.Одобравају се новчана средства у износу од 500.000,00 динара, ради уплате на наменски рачун за лечење деце и омладине оболеле од малигнитета и других болести.

2. Задужује се Одељење за буџет и финансије да одобрена средства из тачке 1. овог закључка, пренесе са Раздела 4 – Градска управа, Глава 1, Програм 11-Социјална и дечија заштита, Програмска активност 0901-0006 – Подршка деци и породицама са децом, Позиција 62, Економска класификација 472-Накнаде за социјалну заштиту из буџета, Функција 040 –Породица и деце, извор 01, на наменски рачун за лечење деце и омладине оболеле од малигнитета и других болести.

Закључак доставити:др Слободану Миленковићу, градоначелнику, Одељењу за буџет и финансије и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: СЕКРЕТАР**

 **ГРАДСКОГ ВЕЋА,**

 **Јелена Пејковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-1/2018-04**

**Дана: 05.1.2018. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 05.01.2018. године, разматрало је захтев Клуба америчког фудбала Врање, за одобрење новчаних средстава за плаћање трошкова превоза ради одласка Клуба на завршни турнир у Инђију, и донело

**З А К Љ У Ч К Е**

 1.Одобравају се новчана средства у износу од 48.000,00 динара, Клубу америчког фудбала Врање, за плаћање трошкова превоза ради одласка Клуба на завршни турнир у Инђију.

2. Задужује се Одељење за буџет и финансије да одобрена средства из тачке 1. овог закључка, пренесе са Раздела 4 – Градска управа, Глава 1, Програм 14-Развој спорта и омладине, Програмска активност 1301-0001-подршка локалним спортским организацијама, удржењима и савезима, Позиција 78, Економска класификација 481-Дотације невладиним организацијама, Функција 810 – Услуге рекреација и спорта, извор 01, на рачун број:205-0000000221580-89.

Закључак доставити:Одељењу за буџет и финансије, Клубу америчког фудбала Врање, Македонска број 16/Л1 и Писарници града Врања.

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

**Тачност преписа оверава: СЕКРЕТАР**

 **ГРАДСКОГ ВЕЋА,**

 **Јелена Пејковић**